PERCHEZIȚII ȘI INVESTIGAȚII, PENTRU COMBATEREA CRIMINALITĂȚII ORGANIZATE
În perioada 26 aprilie – 9 mai a.c., polițiștii din cadrul structurilor de combatere a criminalității organizate, împreună cu procurorii D.I.I.C.O.T., au efectuat 45 de acțiuni operative (dintre care 9 acțiuni de amploare), pentru destructurarea grupurilor infracționale specializate în trafic și consum ilicit de droguri, trafic de persoane, criminalitate informatică și spălare de bani.
În cadrul acestora, au fost efectuate 126 de percheziții domiciliare și 63 de acțiuni de prindere în flagrant delict, fiind puse în executare 100 de mandate de aducere. Au fost derulate activități investigative pentru probarea activității infracționale a 179 de persoane.
În cadrul dosarelor penale instrumentate, au fost emise 28 de ordonanțe de reținere și 26 de mandate de arestare preventivă. De asemenea, față de 10 persoane a fost luată măsura controlului judiciar.
În urma activităților, au fost confiscate ori au fost instituite măsuri asigurătorii asupra a 31.150 de grame și 13 doze de canabis, o cultură cu 116 plante de canabis, 400 de grame de masă vegetală de canabis, o cultură spontană de cânepă sălbatică cu peste 80 de kilograme de materie vegetală, 17 grame și 2 doze de cocaină, 7 grame de heroină, 1.878 de grame și 290 de doze de alte droguri, 21 de grindere și 20 de cântare.
De asemenea, au fost indisponibilizate 99 de telefoane mobile, 2 arme neletale, 67 de bucăți de muniție, un autoturism, 161.241 de lei, 16.690 de euro, precum și 450 de euro monedă falsă.
În cadrul acțiunilor, alături de polițiștii din cadrul structurilor de combatere a criminalității organizate au participat luptătorii Serviciului pentru Intervenții și Acțiuni Speciale, polițiști din cadrul inspectoratelor de poliție județene, precum și jandarmi.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii